Jong man sterf in motorfietsbotsingParamedici op die toneel. Foto: Verskaf ŉ Jong motorfietsryer is Woensdagmiddag in ŉ ongeluk op die N2-snelweg in die Wes-Kaap dood. Volgens Ineke van Huyssteen, woordvoerder van ER24, het die 24-jarige man se motorfiets en ŉ voertuig omstreeks 18:20 op die Kaaimanspas buite George gebots. “Met paramedici se aankoms op die toneel, is die man se liggaam sowat 10 m ver van sy motorfiets aangetref en ŉ klomp mense het om hom gestaan,” het Van Huyssteen gesê. Paramedici het die man ondersoek. Hy het geen tekens van lewe getoon nie en is op die toneel dood verklaar. Die bestuurder van die voertuig is nie in die botsing beseer nie. Die presiese oorsaak van die botsing is onbekend en word deur owerhede ondersoek. Paramedici op die toneel. Foto: Verskaf